Jade Reegient

Jade jelenleg

Jade a Star Wars: A Sötétség Hajnala című játék egyik karaktere. Fejvadászként él jelenleg, de elég kalandos élete volt, mire eljutott idáig. Ez nem az igazi neve, hiszen születésekor a Seldanna nevet kapta. Miután elhagyta a Jedi-ket, átnevezte magát Jade-dé, de munka közben még egy kódneve van: Sword Lily.

## Kinézet

Jade viszonylag alacsony, vékony lány, aki nem éppen a legteltebb idomokkal rendelkezik, de azért nincs oka a panaszkodásra. Előszeretettel hord olyan ruhákat, amik keveset fednek testéből. Haja vállig érő, kissé kócos és türkizkékre festeti mindig. Eredeti színe fekete. Szeme is világos, így inkább a kék és barna színeket preferálja. Több tetoválás is díszíti a testét.

## Személyiség

Igyekszik mindig laza és viccelődős maradni, aki állandóan alkalmazkodik, hiszen ez a munkájával jár. Bár fejvadász is, főleg iratokat és információkat szerez, ehhez pedig nagy rugalmasság kell, hiszen mindig másmilyen emberrel hozza össze a sors. Igyekszik kontrollálni haragját, de ehhez ő túl lobbanékony: forrófejűsége sokszor rossz helyzetbe keverte már. Könnyed életet él, igyekszik minden részét kiélvezni, amíg lehet. Amíg véletlen meg nem találják. Elég szókimondó és közepesen figyel mások személyes terére. Sokan mondják, hogy éles nyelve van.

## Története

### Gyerekkor és Padawan

Gazdag, előkelő családban született, három bátyja és egy nővére volt. Kisgyermekkorát az egyik legjobb óvodában töltötte, de hamar felfedezték a benne lakozó Erőt, hiszen állandóan veszélybe sodorta a környezetét, ezért még pont időben nekiláttak a kiképzésének. Tehetséges és kitartó volt, borzasztó gyorsan tanult, hiszen csillapíthatatlan tudásszomjjal rendelkezett. Hamar közel kerültek a mesterével egymáshoz, mintha egy család lettek volna.

Miután a tanulmányok végére értek, a lányt Jedi Lovaggá is avatták volna, de előtte teljesíteni kellett egy megbízást a mestere segítségével, de az sajnálatos módon hatalmas kudarcba fulladt. Az lett volna a feladatuk, hogy kiszabadítsanak egy diplomáciai konvojnak az utasait egy olyan hajóból, amit megszállt egy csapat hírhedt bandita, mindezt lehetőleg véráldozat nélkül. De Jade (akkor még Seldanna) hirtelen haragja és meggondolatlansága miatt egytől-egyig agyonlőtték a diplomatákat, miközben mestere kardélre hányta a gonosztevőket. Mestere mintha rá se ismert volna a tanítványára. Nagyon leteremtette. Üvöltözött és kiabált a lány hibája miatt, de másnap, amikor bocsánatot szeretett volna kérni, Reegient szobája üres volt, csak egy búcsúlevél fogadta, hogy szégyenében inkább elszökik, ezek után képtelennek érzi magát arra, hogy Jedi legyen. A mester magát okolta a történtekért.

### Fejvadász élet

Egy ideig csak tengette életét az utcán, és kisebb megbízásokból élt. Külseje is egyre jobban megváltozott, ahogy telt az idő: tetkót varratott, sminkelt, egy idő után pedig még a hosszú, fekete haját is levágta és kékre festette. Teljesen megváltozott, de folytatta kém és néha fejvadász életét, néha akár szállít is valamit, hamisításban sem az utolsó, megvannak a kapcsolatai.

Nem telt el egy év, már elég nagy népszerűségnek örvendezett, és elég sok megbízást kapott, néha két barátjával együtt dolgozva. Velük tényleg csak néha áll össze, ha úgy hozza a sors, de jó barátoknak gondolja őket. Még az is előfordult, hogy egyszer-kétszer kicsit messzebbre ment a barátság, de ez sosem volt komoly, csak egy-egy alkalom. Illetve néha keresztezik egymás útját egy bizonyos Evaar Werda-val, aki szintén fejvadász és hasonló népszerűségnek örvend, mint Jade. Emiatt párszor küldetések alkalmával találkoztak, de sosem beszéltek túl sokat, csak látásból ismerik egymást.

Nem tudta eldobni azonban régi fénykardját sem, ami egy dupla pengéjű, de szétszedhető, fehér színű kard, hiszen többet nem tudta magát Jedi-nek titulálni, bár titkos vágya, hogy egyszer talán mégis Jedi-vá avanzsálhat. Bár ez befuccsolni látszik, hiszen hozzá is eljutott a hír, hogy minden Jedi-t megöltek.

Eddig sikeresen elbújt az Inkvizíció elől, hála korai kilépésének. Ráadásul azóta egyáltalán nem használta a képességeit semmilyen formában sem. Mikor eljutott hozzá a hír, nagyon megijedt és elszomorodott. Sajnálta barátait, mesterét, mindenkit, közben pedig félt, hogy őt is megtalálják. Ezért egy ideig nem sok mindent vállalt, eléggé meghúzta magát.

Jade a történtek után sokáig elég zárkózott volt, de ahogy a külseje változott, úgy ő is. Bár nem dolgozta fel ezeket, igyekszik nem tudomást venni róla és mivel senki nem tud róla, nem is juttatják eszébe. Tulajdonképpen egy maszkot hord, ami az idő múlásával egyre jobban átváltozott az ő személyiségévé. Ezért azóta laza, kissé éles nyelvű és szókimondó, de nyitott. Nem annyira foglalkoztatja a magán szféra és mindenkivel igyekszik megtalálni a közös hangot, hiszen ez fontos ahhoz, hogy kiszedje másokból a szükséges információkat. Coruscant-on tevékenykedik, onnan kapja a fő megbízásokat, bár más bolygón is szívesen tevékenykedik, ha úgy hozza a sors. Eddig azonban főleg ezen a bolygón kapta a legtöbb küldetést. Van egy hajója, azon él, hiszen bujkál, így könnyen meg tud lépni, ha kell.

### Játékban

#### Az egy éjszakás kaland

Jade végre élvezhette volna a szabadidejét, de persze megint nem így történt: megpróbálták bedrogozni és elrabolni, egy régi barátja mentette meg végül. Nála is kelt, és nem kellett nagy ész hozzá, hogy kitalálja, jedi volt az illető. Beszélgettek egy keveset, együtt reggeliztek, majd kiderült, hogy a fiatalember igen csak egyedül érzi magát... Jade pedig szeretett volna örömet okozni neki, elég jóban is voltak ahhoz, hogy egyikük se gondolja túl, így az éjszakát együtt töltötték... Végül a lánynak haza kellett mennie, de a férfi elárulta, hogy elmegy ma este és hívta a nőt is, aki visszautasította. Így végül csak ajándékokat adtak egymásnak, s elköszöntek. Jade ekkor döbbent rá, hogy mennyire jó volt csak egy éjszakára is nem egyedül aludni és hogy mennyire magányos...

#### Az új feladat

Persze később se lett jobb. Másnap ismét megpróbálták elrabolni, ezúttal sikeresen. Egy igen csak híres bűnbanda vitte magához, hogy ki kéne iktatnia egy személyt, aki rájuk vadászik. Megfenyegették nyomós indokkal, hogy ha nem teszi, igen csak rábaszott. Nem tehetett mást, belement a dologba, de fejben már tervezte, hogy hogyan segít majd a célpontjának igazából.

A napot ezen a bázison töltötte, ismerkedett az itteni alakokkal, sőt, a főnök fiával is megismerkedett, akiről kiderült, hogy igen csak erős szövetséges lehet belőle. Jade természetesen nem habozott kapcsolatba lépni vele, meg is egyeztek, hogy amennyit tud, elárul neki a srác, Jade pedig így biztonságosabban tud kettős ügynököt játszani.

Végül hazavitték, s kezdődhetett az ismerkedés. A célpontja egy férfi volt, Evaar, aki felkereste, hogy hallotta, tudna neki segíteni felkutatni azt a bandát, akitől őt küldték... Jade kezdte úgy érezni, hogy túl szövevényes a történet, de tudta, mit akar: megpróbálta meggyőzni a férfit, hogy igazából vele van és hogy őt azért küldték, hogy megölje valahogyan vagy csak térítse rossz irányba. A férfi továbbra sem bízik benne, de meg kell válogatniuk a szavaikat, hiszen állandó megfigyelés alatt tartják őket. Igen csak nehéz helyzetben vannak így, de Jade továbbra is igyekszik minél több dolgot megtudni a férfiről, aki elég zárkózott.

Mindenesetre több helyszínt is megnéznek közösen, azonban egy elhagyatott épületben rájuk támad valami lény, aminek hatására lezuhannak Coruscant legmélyebb bugyraiba. Éppen csak túlélik, a lényt sem tudják teljesen megölni, de mindenképpen ki akarnak jutni innen. Felkeresik a helyi menő csávót, aki azt mondja, hogy ha elhozzák a drog szállítmányát, akkor elintézi a fuvart. S bár maga az út is elég veszélyes volt, egy tagot el is vesztettek, tulajdonképpen sikeresnek könyvelhető el az akció. Bár Nagy D nem így gondolja és kárpótlást követel. Ezt nem csak társa, de Jade is megelégelte, így nem kicsit bevetve veszélyesebb oldalát fenyegeti meg Nagy D-t, hogy ezt fejezze be és intézze el minél hamarabb a hazajutásukat.

Jade egy mérgezett nyílheggyel is megszúrta a férfit, hogy haladjon, ami láthatóan tetszett Evaar-nak is. Nem sokszor sikerült még lenyűgöznie a férfit, de itt úgy tűnt, még ő is meglepődött ezen a lépésén. Szerencsére ez mozgásra bírta a tagot, így baromi gyorsan sikerült fuvart szereznie, miközben rimánkodott Jade-nek, hogy adja majd oda az ellenszert. Végül elindultak a megbeszélt helyre. Nagyon sok nagyon rossz helyen mentek keresztül, ahol Jade meglehetősen rosszul érezte magát, mert szeretett volna segíteni, de nem tudott.

Ezeket elfelejtve ugrott be inkább a járgányba, ahol kissé lenézve mondta Nagy D-nek, hogy nem pazarolna rá mérget és ellenanyagot, szóval igazából nem is kell az ellenszer neki. És remélte, hogy ezzel legalább rávette, hogy kicsit átgondolja az életét és a dolgait. Ezzel búcsút intettek egymásnak, majd Jade-ék végre-valahára visszakerültek az eredeti helyszínre.

#### Új társ?

Mentek is volna tovább, de úgy tűnt, a mai nap nagyon sűrű. Egy kislány szaladt beléjük, akit üldöztek. Amíg Jade a kislánnyal foglalkozott, Evaar rendberakta a férfiakat. Kiderült, hogy a nővére miatt üldözték, aki fegyverkereskedő és meglepő módon a Blacksky-nak szállít. Jade rögtön gondolta, hogy jó lesz, ha beszervezik magukhoz őket, mert egy ilyen társ mindig hasznos lehet. Így hát hazakísérték a kislányt a nőcéréhez, akivel szeretnének beszélni is...

## Kapcsolatok

### Evaar

A férfi meglehetősen kettős neki. Kifejezetten kihívást lát abban, hogy kicsit sikerüljön közelebb kerülnie a férfihoz, de közben azért néha tudja bosszantani. Ennek ellenére töretlenül próbálja elnyerni a bizalmát.

## Felszerelés

### Fénykard

Jade első fegyvere, amit még Padawan korában készített. Fehér színű, dupla pengéjű fegyver.

### Küldetési ruha

Bár hétköznapokon lezser, sokat mutató cuccokat hord, munka közben szereti ezt a másik felszerelését, mert kényelmes, sok mindent el lehet rejteni, illetve a kapucni igen hasznos tud lenni számára., ha el kell rejtőznie.

### YT-1760 Small Transport típusú hajó

Ez az otthona jelenleg, régebb óta megvan neki, mint ahogy tűnik. Azóta rendesen belakta, személyesebbé tette magának, ha már egyedül él.

### Fegyverek

Kézi nyíl- és rakétavető, amit el lehet rejteni, hozzá rakéta és rengeteg, normál, mérgezett, adrenalin és gyógyító hatású nyíl. Két vibrotőr és egy vibrokard, amit csak ritkán használ.

## Érdekességek

* Alignment-je: "Chaotic Neutral"
* MBTI személyiség típusa: ESTP - Vállalkozó
* Valójában nagyon magányos és vágyik a bensőséges társas kapcsolatokra, csak közben nem mer nyitni, hiszen mi van, ha jön az Inkvizíció és mást is elkapnak miatta.